钦定古今图书集成/明伦汇编/闺媛典/第126卷 > 吴景仁妻陈氏
## 钦定古今图书集成/明伦汇编/闺媛典/第126卷 > 吴景仁妻陈氏

按《宁波府志》：“陈氏，名胜可，鄞人。归同里吴景仁，读书
通大义。其舅伯英，初食禄官府，国初被徙濠梁，夫当
从行，谓氏曰：‘相见未卜，老母在堂，幸竭力奉养。乳下
儿腹中妊，宜慎保之，无绝我后’。氏曰：‘不敢不力’。夫既
去，又生一子。氏俯仰周旋，靡所不至。其弟死，迎养父
母于家，为治装嫁其二妹。姑没，倾箧以营葬事，岁致”
资费于舅不绝。及舅与夫没，相继讣报，氏恸绝复苏。
夫叔伯死旅舍无子，为之殡殓，立几筵祭奠。二子稍
长，延师教之，俱克成，为郡庠弟子员。